पाएं अपने शहर की ताज़ा ख़बरें और फ्री ई-पेपरडाउनलोड करें
झुंझुनूं के एकमात्र ऑक्सीजन प्लांट के वॉल्व में खराबी आने से सोमवार सुबह इसमें उत्पादन बंद हो गया है। इस प्लांट में प्रतिदिन 350 सिलेंडर ऑक्सीजन का उत्पादन हो रहा है। ऐसी स्थिति में जिले में मरीजों को ऑक्सीजन की कमी नहीं आई है। अब आई इस विकट स्थिति के बीच जयपुर से 110 सिलेंडर मंगाए गए हैं।
इस निजी प्लांट पर मौजूद प्रशासनिक अधिकारियों का कहना है कि जल्द ही इस परेशानी को दूर कर लिया जाएगा। हालांकि अभी जिले के सरकारी अस्पताल में मरीजों को ऑक्सीजन मिल रही है, लेकिन जरा भी देर घातक हो सकती है। ऐसी स्थिति में प्रशासनिक अफसरों के अंदर घबराहट है। अफसरों का कहना है कि जल्द ही जयपुर से मंगाए गए सिलेंडर पहुंच जाएंगे। इससे फिलहाल ऑक्सीजन की कमी को दूर कर लिया जाएगा। इस बीच प्लांट की तकनीकी खराबी को दूर करने के प्रयास जारी हैं।
कंटेंट एवं फोटो : श्रीकांत पारीक, झुंझुनूं
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva zho_Hant eng_Latn